"Солтүстік Қазақстан облысы Аққайың ауданы Астраханка ауылдық округі әкімінің аппараты" КММ-нің 2025 жылғы мемлекеттік қызметтер көрсету саласындағы қызметі туралы есебі "
«Солтүстік Қазақстан облысы Аққайың ауданы Астрахан ауылдық округі әкімінің аппараты» КММ 6 мемлекеттік қызмет түрін көрсетеді:
1. «Жер учаскесінің нысаналы мақсатын өзгертуге шешім беру»
2. «Елді мекен шегінде объект салу үшін жер учаскесін беру»
3. «Мемлекеттік меншіктегі, сауда-саттықты (аукциондарды) өткізуді талап етпейтін жер учаскелеріне құқықтарды алу»
4. «Жер учаскесін алу үшін кезекке қою»
5. «Жер учаскесін жеке меншікке біржолғы төлеммен немесе бөліп төлеу арқылы сату»
6. «Жер учаскесін жалға алу мерзімін ұзарту».
Аталған 6 мемлекеттік қызмет бойынша мемлекеттік қызметтер көрсету қағидалары мен стандарттары Қазақстан Республикасы Ауыл шаруашылығы министрінің 2020 жылғы 1 қазандағы №301 бұйрығымен бекітілген Мемлекеттік қызметтер тізіліміне сәйкес, 2023 жылғы 19 маусымдағы №236 өзгерістермен бірге қолданыста.
2025 жыл ішінде барлығы 23 мемлекеттік қызмет көрсетілді, оның ішінде «Электрондық үкімет» веб-порталы арқылы көрсетілген
Халықты мемлекеттік қызмет көрсету мәселелері бойынша ақпараттандыру және қолжетімділікті қамтамасыз ету мақсатында ауылдық округ әкімінің аппаратында мемлекеттік қызмет көрсету тәртібі туралы көрнекі ақпараттық стендтер ресімделген, мемлекеттік қызмет көрсетуге жауапты тұлға ретінде іс жүргізу жөніндегі бас маман тағайындалған. Қызмет алушыларға қолайлы жағдайлар жасалған, әкімдік қажетті компьютерлік және ұйымдастыру техникасымен, күту орындарымен қамтамасыз етілген. Мүмкіндігі шектеулі азаматтар үшін барлық жағдайлар жасалған: ғимаратта пандус орнатылған, шақыру батырмасы бар, фойеде тактильді плитка төселген. Мемлекеттік қызметтерді алу процесін жеңілдету және халыққа қызмет көрсету орталығына баруды болдырмау мақсатында ауылдық округ әкімінің аппаратында «Connection Point» өзін-өзі қызмет көрсету бұрышы орнатылған. Оның көмегімен әрбір азамат www.egov.kz веб-порталы арқылы электрондық қызметтерді өз бетінше ала алады. Сонымен қатар тұрғындар электрондық цифрлық қолтаңба ала алады, өтінімдер бере алады, соттылықтың болмауы туралы, зейнетақы жинақтарының жай-күйі туралы анықтамалар алады, тұрғылықты жері бойынша тіркелу және тіркеуден шығу, жылжымайтын мүліктің жоқтығы туралы анықтама алу және тағы басқа қызметтерді пайдалана алады. Барлығы «Connection Point» арқылы халық 197 электрондық мемлекеттік қызмет алған. «Солтүстік Қазақстан облысы Аққайың ауданы Астрахан ауылдық округі әкімінің аппараты» КММ ресми сайтында «Мемлекеттік қызметтер» бөлімінде қажетті барлық ақпарат орналастырылған, сайтта тоқсан сайын мемлекеттік қызметтер бойынша аналитикалық есеп жарияланып отырады. 2025 жыл ішінде мемлекеттік қызметтердің сапасын арттыру мақсатында 34 түсіндіру іс-шарасы өткізілді, олар Facebook әлеуметтік желісіндегі ресми аккаунттарда жарияланды, бұл іс-шаралар 981 адамды қамтыды. Сонымен қатар Астрахан ауылдық округі әкімінің жанында аппараттық оқу өткізілді, мемлекеттік қызмет көрсету тәртібін түсіндіру бойынша 12 құқықтық жалпы оқу ұйымдастырылды. Ай сайын қызмет алушыларға олардың құқықтарын түсіндіру және мемлекеттік қызметтерді электрондық түрде алу тәсілдері туралы брошюралар таратылды, электрондық мемлекеттік қызметтер бойынша ақпараттық-түсіндіру жұмыстары жүргізілді, халықты электрондық үкімет порталымен жұмыс істеуге үйрету ұйымдастырылды, «Ауылдық округ әкімінің аппараты көрсететін мемлекеттік қызметтер» тақырыбында интернет-конференция және «Жер қатынастары саласында мемлекеттік қызметтер көрсету» тақырыбында Facebook-та тікелей эфир өткізілді. Есепті кезеңде мемлекеттік қызмет көрсету мәселелері бойынша қызмет алушылардан шағымдар түскен жоқ. Мемлекеттік қызмет көрсету сапасына ішкі бақылау жүргізу шеңберінде ай сайын көрсетілген қызметтер туралы есеп Аққайың ауданы әкімінің аппаратына ұсынылады. Мемлекеттік қызметтердің сапасы мен уақытылы көрсетілуін одан әрі арттыру мәселелері бақылауда, бұзушылықтардың алдын алу бойынша шаралар қабылдануда. Мемлекеттік қызметтердің сапасын арттыру мақсатында 2026 жылға келесі іс-шаралар жоспарланған: халықты «Электрондық үкімет» порталын пайдалану дағдыларына оқыту, 2025 жылға арналған есепті жария талқылау өткізу, ақпараттық-түсіндіру іс-шараларын өткізу, құқықтық жалпы оқулар өткізу, аппараттық оқулар өткізу, интернет-конференциялар өткізу, брошюралар тарату. Аталған іс-шаралар бекітілген жоспарға сәйкес жүзеге асырылады.

